CELEX: 32006D0493
Language: el
Date: 2006-06-19 00:00:00
Title: 2006/493/ΕΚ: Απόφαση του Συμβουλίου, της  19ης Ιουνίου 2006 , για τον προσδιορισμό του ποσού της κοινοτικής στήριξης στην αγροτική ανάπτυξη για το διάστημα από  1ης Ιανουαρίου 2007  έως  31ης Δεκεμβρίου 2013 , την ετήσια κατανομή του και το ελάχιστο ποσό που διατίθεται στις επιλέξιμες για τον στόχο σύγκλισης περιφέρειες

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 195/22
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 19ης Ιουνίου 2006
   για τον προσδιορισμό του ποσού της κοινοτικής στήριξης στην αγροτική ανάπτυξη για το διάστημα από 1ης Ιανουαρίου 2007 έως 31ης Δεκεμβρίου 2013, την ετήσια κατανομή του και το ελάχιστο ποσό που διατίθεται στις επιλέξιμες για τον στόχο σύγκλισης περιφέρειες
   (2006/493/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 69 παράγραφος 1,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Το ποσό των πιστώσεων αναλήψεων υποχρεώσεων για την κοινοτική στήριξη της αγροτικής ανάπτυξης βάσει του κανονισμού (ΕΚ) αριθ. 1698/2005 στο διάστημα από 1ης Ιανουαρίου 2007 έως 31ης Δεκεμβρίου 2013, η ετήσια κατανομή του και το ελάχιστο ποσό που διατίθεται στις επιλέξιμες περιφέρειες για τον στόχο σύγκλισης πρέπει να καθοριστούν σύμφωνα με τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (2).
            
         
               (2)
            
            
               Στο συνολικό ποσό θα πρέπει να περιληφθεί το ποσό για τη Βουλγαρία και τη Ρουμανία, δεδομένου ότι η Συνθήκη Προσχώρησης των χωρών αυτών στην Ευρωπαϊκή Ένωση θα αρχίσει να ισχύει την 1η Ιανουαρίου 2007. Εάν η Συνθήκη Προσχώρησης δεν αρχίσει να ισχύει την 1η Ιανουαρίου 2007 όσον αφορά τη μία ή και τις δύο αυτές χώρες, το συνολικό ποσό θα πρέπει να τροποποιηθεί ανάλογα,
            
         ΑΠΟΦΑΣΙΖΕΙ:
   Άρθρο μόνο
   Το συνολικό ποσό των πιστώσεων αναλήψεων υποχρεώσεων για την κοινοτική στήριξη της αγροτικής ανάπτυξης στο διάστημα από 1ης Ιανουαρίου 2007 έως 31ης Δεκεμβρίου 2013 βάσει του κανονισμού (ΕΚ) αριθ. 1698/2005, η ετήσια κατανομή του και το ελάχιστο ποσό το οποίο διατίθεται στις επιλέξιμες περιφέρειες για τον στόχο σύγκλισης που αναφέρεται στο άρθρο 2 στοιχείο ι) του κανονισμού αυτού, παρατίθενται στο παράρτημα της παρούσας απόφασης.
   
      Λουξεμβούργο, 19 Ιουνίου 2006.
      
         
            Για το Συμβούλιο
         
         
            Ο Πρόεδρος
         
         J. PRÖLL
         
      
   
   
      (1)  ΕΕ L 277 της 21.10.2005, σ. 1.
   
      (2)  ΕΕ C 139 της 14.6.2006, σ. 1.
   
      ΠΑΡΑΡΤΗΜΑ
      Συνολικό ποσό των πιστώσεων αναλήψεων υποχρεώσεων για το διάστημα 2007-2013, ετήσια κατανομή του και ελάχιστο ποσό που διατίθεται στις επιλέξιμες περιφέρειες βάσει του στόχου σύγκλισης (1)
      
      
                  Εκατομμύρια ευρώ, τιμές 2004 (2)
                  
               
               
                  2007
               
               
                  2008
               
               
                  2009
               
               
                  2010
               
               
                  2011
               
               
                  2012
               
               
                  2013
               
               
                  Σύνολο
               
            
                  Συνολικό ποσό για την ΕΕ-25, συν τη Βουλγαρία και τη Ρουμανία
               
               
                  10 710
               
               
                  10 447
               
               
                  10 185
               
               
                  9 955
               
               
                  9 717
               
               
                  9 483
               
               
                  9 253
               
               
                  69 750
               
            
                  Ελάχιστο ποσό για τις επιλέξιμες περιφέρειες για τον στόχο σύγκλισης
               
               
                  27 699
               
            
         (1)  Πριν την υποχρεωτική διαφοροποίηση και άλλες μεταφορές δαπανών συναφείς με την αγορά και τις άμεσες ενισχύσεις της Κοινής Γεωργικής Πολιτικής για την αγροτική ανάπτυξη.
      
         (2)  Τα αναγραφόμενα ποσά έχουν στρογγυλοποιηθεί στο εγγύτερο εκατομμύριο, ενώ ο προγραμματισμός έγινε βάσει του εγγύτερου ευρώ.